open-index/open-wikipedia-markdown huggingface dataset:
Μπάμπης Ανθόπουλος

Ο **Μπάμπης Ανθόπουλος** (Πειραιάς, 17 Αυγούστου 1933 - Αθήνα, 7  Αυγούστου 2021), ήταν Έλληνας ηθοποιός.

## Βιογραφία
Σπούδασε υποκριτική στο Θέατρο Τέχνης «Κάρολος Κουν» Κάρολος Κουν από όπου αποφοίτησε αριστούχος. Η πρώτη του εμφάνιση έγινε το 1957, στο έργο ''Πλούτος'' του Αριστοφάνη, στο *Θέατρο Τέχνης «Κάρολος Κουν»*. Από τότε έπαιξε σε μεγάλο αριθμό έργων του κινηματογράφου αλλά και σε σειρές της τηλεόρασης. Πρωταγωνιστώντας ως Φανούρης, ο ψιλικατζής της θρυλικής καθημερινής σειράς της ΥΕΝΕΔ *[[Η Γειτονιά μας (τηλεοπτική σειρά)|Η γειτονιά μας]]*, έγινε ευρέως γνωστός και ιδιαίτερα αγαπητός.

Παντρεύτηκε δύο φορές. Με την επίσης ηθοποιό Δήμητρα Νομικού και στην συνέχεια με την κυπριακής καταγωγής Δέσποινα Κουρέα με την οποία απέκτησαν μία κόρη και έναν γιο.

Απεβίωσε σε ηλικία 88 ετών στις 7 Αυγούστου 2021.

## Φιλμογραφία

## Τηλεοπτικές σειρές

## Θεατρικές Παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Giuseppe Garibaldi

Τέσσερα ιταλικά πολεμικά πλοία έφεραν το όνομα του Τζουζέπε Γκαριμπάλντι (Giuseppe Garibaldi):

* *[[Giuseppe Garibaldi (φρεγάτα)|Giuseppe Garibaldi]]* - φρεγάτα
* *[[Giuseppe Garibaldi (1899)|Giuseppe Garibaldi]]* (1899) - θωρακισμένο καταδρομικό.
* *[[Giuseppe Garibaldi (1936)|Giuseppe Garibaldi]]* (1936) - ελαφρύ καταδρομικό. Το 1961 μετατράπηκε σε καταδρομικό κατευθυνομένων βλημάτων.
* ''Giuseppe Garibald''i (551) - αεροπλανοφόρο. Σήμερα είναι η ναυαρχίδα του Ιταλικού Πολεμικού Ναυτικού (*Marina Militare*).
Πάπυρος Larousse Britannica

Η εγκυκλοπαίδεια ***Πάπυρος Λαρούς Μπριτάννικα*** είναι μία ελληνική εγκυκλοπαίδεια 61 δερματόδετων τόμων, βασισμένη στην γαλλική εγκυκλοπαίδεια *[[Grand Larousse encyclopédique]],* και την αγγλική *[[Encyclopædia Britannica]]*.

## Επισκόπηση
Η έκδοση έγινε από τον Εκδοτικό Οργανισμό Πάπυρο και ξεκίνησε το 1981 με την κυκλοφορία των δύο πρώτων τόμων και στη συνέχεια με την κυκλοφορία ενός ανά τρίμηνο με σταδιακή ενημέρωση των νεότερων τόμων με την πάροδο του χρόνου. Ολοκληρώθηκε το 1994 με τον τελευταίο τόμο. Στην εγκυκλοπαίδεια είναι ενσωματωμένο ερμηνευτικό και ετυμολογικό λεξικό της ελληνικής γλώσσας. Το 2004 και 2005 υπήρξε και Ετήσιο Συμπλήρωμα Εγκυκλοπαίδειας (δύο τόμοι). Παράλληλα, η Πάπυρος Λαρούς Μπριτάνικα εισάγει μια παγκόσμια καινοτομία, καθώς κάτω από την ίδια εγκυκλοπαίδεια κατάφερε να γίνει διαλεκτά και συνθετικά σύνθεση κειμένου από τις δύο κορυφαίες εγκυκλοπαίδειες του κόσμου: της βρετανικής Μπριτάννικα, που δεν έχει μεταφραστεί σε κάποια άλλη γλώσσα, και της ευρείας αποδοχής Γκραν Λαρούς (*Grande Larousse*).

Η παγκοσμιότητα είναι βασικό στοιχείο που διαμορφώνει την εγκυκλοπαίδεια αυτή. Παρά το γεγονός ότι οι πηγές έχουν δημιουργηθεί σε δύο χώρες που αποτελούν κέντρα του ελληνικού πολιτισμού, οι δύο Εγκυκλοπαίδειες που συνδυάστηκαν για την δημιουργία της εγκυκλοπαίδειας έχουν τροποποιηθεί, ώστε να μην αντανακλούν αποκλειστικά την δυτική οπτική γωνία ως προς την γνωστική ενημέρωση. Η πρώτη έκδοση συμπληρώθηκε με δύο τόμους το 1998 αφιερωμένους στην Ελλάδα (Ελλάς - Η Ιστορία και ο Πολιτισμός του Ελληνικού Έθνους). 

thumb|280px|Πάπυρος Λαρούς Μπριτάννικα, Α' Έκδοση 

Το 2005 κυκλοφόρησε η νέα έκδοση της Πάπυρος Λαρούς Μπριτάννικα (Πάπυρος Larousse Britannica), ανανεωμένη και συμπληρωμένη, σε 56 τόμους μικρότερου και πιο εύχρηστου σχήματος, ενώ παράλληλα κυκλοφόρησε σε 13 τόμους το Λεξικό Της Ελληνικής Γλώσσας, Αρχαίας, Μεσαιωνικής και Νέας. Πολλά λήμματα έγιναν πιο ευσύνοπτα, ενώ νέα λήμματα προστέθηκαν.

Η εγκυκλοπαίδεια ξεκίνησε να κυκλοφορεί από τις 5 Νοεμβρίου 2006 και μέσω της Καθημερινής. Τα λήμματα της ήταν επικαιροποιημένα ως το 2006, ενώ στην αναθεώρηση του 2006 προστέθηκαν πολλά νέα λήμματα που δεν υπήρχαν στην προηγούμενη έκδοση, όπως για παράδειγμα λήμματα γεωπολιτικού, επιστημονικού και βιογραφικού χαρακτήρα. Παράλληλα άλλα λήμματα που υπήρχαν στη προηγούμενη έκδοση συνοψίστηκαν, λόγω της απόφασης του εκδότη για την υιοθέτηση ενός πιο εύχρηστου και ευανάγνωστου σχήματος.

Σήμερα είναι μία από τις μεγαλύτερες ελληνικές εγκυκλοπαίδειες, μαζί με την Μεγάλη Ελληνική Εγκυκλοπαίδεια, την ελληνική μετάφραση της Μεγάλης Σοβιετικής Εγκυκλοπαίδειας και της ελληνικής έκδοσης της μεγαλύτερης διαδικτυακής εγκυκλοπαίδειας, της Βικιπαίδειας.

## Παραπομπές


## Εξωτερικοί σύνδεσμοι
* Σειρά εγκυκλοπαίδειας Πάπυρος Larousse Britannica

Κατηγορία:Ελληνικές εγκυκλοπαίδειες
Μαρούλλα ντα Βερόνα

Η **Μαρούλλα ντα Βερόνα** (αποβιώσασα το 1326) ήταν Αρχόντισσα της Καρύστου κατά την περίοδο της Φραγκοκρατίας. 

Ήταν κόρη του Βονιφάτιου ντα Βερόνα, Άρχοντα της Καρύστου, Τριάρχου του Νεγροπόντε και μέγα άρχοντα του Δουκάτου των Αθηνών. Νυμφεύθηκε το 1313 τον Αλφόνσο Φαδρίκ, νόθο υιό του βασιλέα Φρειδερίκου Β΄ της Σικελίας. Μέσω του γάμου της, δόθηκαν ως προίκα τα κάστρα της Καρύστου, των Αρμένων, της Λαμίας και του Γαρδικίου στο Δουκάτο των Αθηνών. Παραχώρησε στον αδερφό της το κάστρο των Αρμένων το 1324, το οποίο και ανέκτησε μετά τον θάνατο του τελευταίου.  

Από τον γάμο της με τον Αλφόνσο Φαδρίκ απέκτησε επτά τέκνα:

* Σιμόνα Φαδρίκ, παντρεύτηκε τον Τζόρτζιο Β΄ Γκίζι.
* Ιωάννα Φαδρίκ.
* Πέδρο Φαδρίκ.
* Ιάκωβο Φαδρίκ της Αραγωνίας.
* Γουλιέλμος Φαδρίκ, κύριος των Στύρων και της Λιβαδειάς.
* Βονιφάτιος Φαδρίκ, κύριος της Αίγινας, της Πιάδας και της Καρύστου (μτο διάστημα 1359-1376).
* Ιωάννης Φαδρίκ απεβ. 1366, κύριος της Σαλαμίνας. Νυμφεύτηκε τη Μαρούλλα Ζακκαρία της Βοδονίτσας.

## Παραπομπές


## Πηγές
* 
* 
* 
* 
* 

Κατηγορία:Τριτημόριοι της Καρύστου
Κατηγορία:Οικογένεια ντα Βερόνα
Διοργανώσεις Ε.Π.Σ. Βοιωτίας 2015–16

Για την **περίοδο 2015–16**, η Ένωση Ποδοσφαιρικών Σωματείων Βοιωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Βοιωτίας.

Η πρωταθλήτρια ομάδα της ΕΠΣ Βοιωτίας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Βοιωτίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Βοιωτίας είναι η εξής:

* Α΄ Κατηγορία (15 ομάδες)
* Β΄ Κατηγορία
** 1ος Όμιλος (12 ομάδες)
** 2ος Όμιλος (12 ομάδες)

### Α΄ Κατηγορία
Η κατηγορία διεξάγεται με τη συμμετοχή 15 συλλόγων και με τη μορφή πρωταθλήματος διπλών αγώνων. Ο Νέος ΠΑΟΚ Κυριακίου δήλωσε συμμετοχή στη Β΄ Κατηγορία και ο ΑΟ Πλαταιών αν και πρωταθλητής του 2ου ομίλου της Β΄ της προηγούμενης περιόδου δε δήλωσε συμμετοχή. Η μοναδική ομάδα που δέχτηκε να αναπληρώσει τα κενά ήταν ο ΑΟ Μαυροματίου , αν και είχε τερματίσει τελευταία στον όμιλο της στη Β΄ Κατηγορία.

Μετά τη λήξη της κανονικής περιόδου των 30 αγωνιστικών (28 αγώνες κάθε ομάδα) η πρώτη σε βαθμούς ομάδα ανακηρύσσεται Πρωταθλήτρια, ενώ οι τρεις τελευταίες ομάδες υποβιβάζονται στην Β΄ Κατηγορία (δύο αν η πρωταθλήτρια ΕΠΣΒ ανέλθει στη Γ΄ Εθνική). Τον τίτλο της περιόδου 2015-16 κατέκτησε ο **[[Α.Ο. Θήβα]]**

Η τελική βαθμολογία ήταν:

Πηγή: ΕΠΣ Βοιωτίας
* Ο «Επαμεινώνδας Λεύκτρων» έχει ποινή αφαίρεσης 2β.
### Β΄ Κατηγορία

Πηγή: ΕΠΣΒ Β-1ος όμιλος ΕΠΣΒ Β-2ος όμιλος

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Βοιωτίας. Κυπελλούχος για το 2015-16 είναι η ομάδα του Επαμεινώνδα Λεύκτρων
### Ημιτελικοί
Οι ημιτελικοί αγώνες εγιναν στις 27 και 28 Ιανουαρίου 2016 

|}

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Βοιωτίας
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Ρέϊμοντ Καζάλις Ντέιβις

**Ρέϊμοντ Καζάλις Ντέιβις** υπήρξε ο επικεφαλής βιβλιοθηκονόμος στο  Πανεπιστήμιο του Μίσιγκαν για 28 χρόνια. Ήταν ο πρώτος που έκανε ένα μάθημα στο κολλέγιο για την   βιβλιογραφία.

## Πρώτα χρόνια
Ο Ντέιβις γεννήθηκε στο  Κούσινγκ (Μέιν), στις 23 Ιουνίου, 1836. Οι γονείς του ήταν ο Τζόρτζ Ντέιβις και η Κάθριν (Γιάνγκ) Ντέιβις. Ο πατέρας του ήταν αγγλικής και ουαλικής καταγωγής  και η μητέρα του σκωτικής και ιρλανδικής. Ο πατέρας του Ντέιβις ήταν καπετάνιος. Το 1849 όταν ο Ντέιβις ήταν 13 ετών η μητέρα του πέθανε.  Τότε ο πατέρας του τον πήρε σε ένα διετές παγκόσμιο ταξίδι.ather then took him on a two-year world tou

## Σταδιοδρομία
Αφού επέστρεψε από τις περιπέτειές του ανά τον κόσμο , ο Ντέιβις προετοιμάστηκε για το κολέγιο το 1852 στο Νιου Χάμπτον του Νιού Χάμσαϊρ. Το 1855 έγινε φοιτητής στο Πανεπιστήμιο του Μίσιγκαν στο Αν Άρμπορ του Μίσιγκαν. Μετά από δύο χρόνια στο πανεπιστήμιο, αρρώστησε βαριά. Λόγω της ασθένειάς του, δεν μπόρεσε να συνεχίσει τις σπουδές του ούτε  να εργαστεί. Όταν αποκαταστάθηκε η υγεία του,  έπιασε δουλειά στη ναυτιλία γύρω στο 1860 για ταξίδια μικρών αποστάσεων στο Μέιν. Παρέμεινε εκεί για μερικά χρόνια.

Το 1868 ο Ντέιβις επέστρεψε στο Πανεπιστήμιο του Μίσιγκαν και δούλευε με μερική απασχόληση ως βοηθός βιβλιοθηκάριος μέχρι το 1872. Μετά επέστρεψε στο Μέιν και εργάστηκε στην τοπική ναυτιλία. Το 1877 του προσφέρθηκε η θέση του επικεφαλής βιβλιοθηκονόμου στο Πανεπιστήμιο του Μίσιγκαν, την οποία αποδέχτηκε.  Ο Ντέιβις έδωσε το πρώτο κολεγιακό μάθημα στη βιβλιογραφία το 1878, το οποίο δίδασκε μία φορά την εβδομάδα τον Νοέμβριο και τον Δεκέμβριο.

Ο Ντέιβις παντρεύτηκε την Έλεν Ρέγκαλ, κόρη του πάστορα Έλι Ρέγκαλ, στις 6 Ιουλίου 1880. Έλαβε επίτιμο πτυχίο Master of Arts το 1881 από το Πανεπιστήμιο του Μίσιγκαν. Ήταν η βασική κινητήρια δύναμη στην κατασκευή του πρώτου κτιρίου της βιβλιοθήκης του πανεπιστημίου, το οποίο άνοιξε το 1883. Με τις προσπάθειές του, η βιβλιοθήκη μεγάλωσε και έγινε βασικό μέρος του πανεπιστημίου.

## Έργα
* *Reminiscences of a Voyage around the World* (1869), βασισμένο στις εμπειρίες του από την παιδική του ηλικία.

## Παραπομπές


## Πηγές
* 
* University.&nbsp;
* 

Κατηγορία:Αμερικανοί βιβλιοθηκάριοι
Ζαν Γκριμπομόντ

Ο **Ζαν Γκριμπομόντ** (Jean Gribomont) (1920-1986) ήταν Βέλγος Πατρολόγος. 

## Βίος
Ο **Ζαν Γκριμπομόντ** γεννήθηκε στις 17 Σεπτεμβρίου 1920 στην πόλη Marche του νοτίου Βελγίου. Μέλος πολυμελούς οικογένειας φοίτησε στο γυμνάσιο της πόλης Bastogne και σε ηλικά 17 ετών εισήλθε στη μονή *Αγιος Μαυρίκιος* στο Κλερβό του Λουξεμβούργου. Τον Ιανουάριο του 1941 οι Ναζί  εξεδίωξαν την αδελφότητα η οποία μετά τη διάσπασή της επανενώθηκε στο Chanly Στις 9 Ιουλίου 1944 χειροτονήθηκε ιερέας και μετά το τέλος του πολέμου μετέβη στην Λουβαίν στο Ινστιτούτο Ανατολικών Σπουδών. Παράλληλα φοίτησε και στην εκεί Θεολογική Σχολή. Άναγορεύθηκε διδάκτωρ με διατριβή *Ιστορία του κειμένου των Ασκητικών του Μεγάλου Βασιλείου*.Το  1951 εργάστηκε στη Ρώμη πάνω στην κριτική έκδοση της Βουλγάτας του Ιερώνυμου και ειδικά του Ψαλτηρίου. Ενδεικτικό του κύρους που απέκτησε πάνω στην κριτική αποκατάσταση και έκδοση των χειρογράφων της Βίβλου είναι πως ο Πάπας Παύλος ΣΤ΄ τον συμπεριέλαβε στην επιτροπή για τη Νέα Βουλγάτα. Πέθανε στις 22 Μαρτίου 1986
## Συγγραφικό έργο
*Histoire du texte des Ascétiques de S. Basile, Louvain, 1953.
*Le monasticisme au IVè s., de Gangres au Messalianisme, 1957 (Texte u. Untersuchungen 64).
*Eustathe de Sébaste, Dictionnaire de Spiritualité, 1961; Dictionnaire d' Histoire et Géographie Ecclésiastiques, 1964, Dictionnaire,1990.
*Le dossier des origines du Messalianisme, in Epektasis, Mélanges patristiques offerts au Cardinal Jean Daniélou, Paris, 1972.
*Documents sur l' origine de l'Eglise Maronite, in Paroles d' Orient 1, Kaslik, 1974.
*La catéchèse de Sévère d'Antioche et le Credo, in Paroles d'Orient 6-7, Kaslik, 1975-76.
*Saint Basile, Evangile et Eglise, Abbaye de Bellefontaine, 1984.
*Introductions etc. to Rupert de Deutz, Les Oeuvres du Saint - Esprit, Sources Chrétiennes, Textes Monastiques, 1967, 1970.
*Contributions to J. Fontaine & Ch. Pietri, Le Monde Latin et la Bible, Beauchesne, 1985 and to Biblia sacra iuxta Vulgatam versionem (R. Weber), 1975.
*Le symbole de la foi de Séleucie-Ctésiphon(410) in Fischer, R.H. ed. A tribute to Arthur Vööbus: studies in early Christian literature and environment, primarily in the Syrian East, Chicago, 1977.

## Παραπομπές

## Πηγές
*Ηλίας Μουτσούλας, «Dom Jean Gribomont (1920-1986) Nεκρολογία», Θεολογία, τομ.57β (1986), σελ.897-898

Κατηγορία:Χριστιανοί μοναχοί
Κατηγορία:Γάλλοι Βενεδικτίνοι
Αϊχάν Καρά Γιουσούφ

**Αϊχάν Καρά Γιουσούφ** () (γεννήθηκε στις 12 Αυγούστου 1963 στη Κομοτηνή, Ελλάδα) είναι ένας Έλληνας πολιτικός από τη Δυτική Θράκη.

Γεννημένος σε μια οικογένεια αγροτών, αποφοίτησε το 1988 στην Οδοντιατρική Σχολή του Πανεπιστημίου της Κωνσταντινούπολης, στη συνέχεια εργάστηκε για δύο χρόνια στη Γερμανία πριν επιστρέψει στην Ελλάδα για την στρατιωτική του θητεία. Το 1995, διατέλεσε γενικός γραμματέας της Συλλόγου Επιστημόνων Μειονότητας Δυτικής Θράκης, καθώς και μεταξύ του 1996 και του 1999, ως μέλος του διοικητικού συμβουλίου του Οδοντιατρικού Συλλόγου Ροδόπης.

Έγινε μέλος του Συνασπισμού της Αριστεράς και της Προόδου το 1994, και εκλέχθηκε δημοτικός σύμβουλος του δήμου Μαρώνειας. Διατέλεσε πρόεδρος του δημοτικού συμβουλίου του δήμου Μαρώνειας - Σαπών στις (2010 -12). Εκλέχτηκε στο Ελληνικό Κοινοβούλιο με τον ΣΥΡΙΖΑ στις Ελληνικές βουλευτικές εκλογές Μαΐου 2012, από τότε εκλέγεται συνεχώς.Είναι πρόεδρος της επιτροπής Νεολαίας, και Ανθρώπινων Δικαιωμάτων της Βουλής των Ελλήνων. Είναι παντρεμένος και έχει μία κόρη.

Τον Οκτώβριο του 2015 η τοποθέτησή του στην επιτροπή Εθνική Άμυνας και Εξωτερικών Υποθέσεων της Βουλής των Ελλήνων προκάλεσε την αντίδραση του ιστολογίου ANTINEWS, το οποίο πρόσκειται πολιτικά στον Αντώνη Σαμαρά. Ορκίστηκε με πολιτικό όρκο.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ροδόπης
Αντιλυσσικό εμβόλιο

Το **αντιλυσσικό εμβόλιο** είναι ένα εμβόλιο που προφυλάσσει από τη μόλυνση από τον ιό της λύσσας. Υπάρχουν διάφορα διαθέσιμα εμβόλια που είναι τόσο ασφαλή όσο και αποτελεσματικά. Χρησιμοποιούνται για την προστασία από τον ιό της λύσσας πριν αλλά και μετά από την έκθεση στον ιό, για παράδειγμα από δάγκωμα σκύλου ή νυχτερίδας. Η ανοσία που προκύπτει μετά από τρεις δόσεις του εμβολίου είναι μακροχρόνια. Χορηγούνται συνήθως μέσω υποδόριας ή ενδομυϊκής έγχυσης. Μετά την προσβολή από τον ιό, το εμβόλιο συνήθως χορηγείται μαζί με αντιλυσσική ανοσοσφαιρίνη. Σε όσους βρίσκονται σε υψηλό κίνδυνο έκθεσης στον ιό συστήνεται να εμβολιάζονται προληπτικά πριν από την ενδεχόμενη έκθεση. Τα εμβόλια είναι αποτελεσματικά τόσο για τους ανθρώπους όσο για τα ζώα. Ο εμβολιασμός των σκύλων είναι μια πολύ αποτελεσματική μέθοδος για την προφύλαξη των ανθρώπων από τη νόσο.

## Ασφάλεια
Μπορεί να χρησιμοποιούνται με ασφάλεια σε όλες τις ηλιακές ομάδες. Περίπου το 35-45% των ανθρώπων ενδέχεται να παρουσιάσουν για σύντομο χρονικό διάστημα κοκκίνισμα και πόνο στο σημείο της έγχυσης. Περίπου το 5-15% των ανθρώπων ενδέχεται να αναπτύξει πυρετό, πονοκεφάλους ή ναυτία. Μετά την έκθεση στον ιό της λύσσας δεν έχουν αναφερθεί αντενδείξεις που να συνδέονται με τη χρήση του εμβολίου. Τα περισσότερα εμβόλια δεν περιέχουν θειομερσάλη. Εμβόλια που παρασκευάζονται από νευρικούς ιστούς χρησιμοποιούνται σε ορισμένες χώρες, κυρίως στην Ασία και τη Λατινική Αμερική, αλλά είναι λιγότερο αποτελεσματικά και έχουν περισσότερες παρενέργειες. Γι’ αυτόν τον λόγο, δεν συνιστάται η χρήση τους από τον Παγκόσμιο Οργανισμό Υγείας.

## Κοινωνία και πολιτισμός
Εκατομμύρια άνθρωποι παγκοσμίως έχουν εμβολιαστεί και εκτιμάται ότι με τον εμβολιασμό σώζονται ετησίως πάνω από 250.000 άτομα. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Από το 2014, το κόστος χονδρικής για μια θεραπευτική αγωγή κυμαίνεται από 44 έως 78 δολάρια. Στις Ηνωμένες Πολιτείες, μια σειρά του εμβολίου της λύσσας κοστίζει πάνω από 750 δολάρια.

## Παραπομπές


Λυσσα
Ρίχαρντ Χέλμαν

Ο **Ρίχαρντ Χέλμαν**(Φρανκφούρτη 18 Ιανουαρίου 1876 – Βόννη 9 Σεπτεμβρίου 1971) ήταν Γερμανός
επιχειρηματίας, ο οποίος το 1903 παρασκεύασε και λάνσαρε στην αγορά για 1η φορά τη μαγιονέζα η οποία πήρε τ' όνομά του.

## Σύντομο βιογραφικό
Γεννήθηκε στη Φρανκφούρτη. Το 1903 μετανάστευσε στη Νέα Υόρκη και στις 2 Αυγούστου του 1904 παντρεύτηκε τη **Μάργκαρετ Βόσμπεργκ**.

## Παραπομπές


Κατηγορία:Γερμανοί επιχειρηματίες
Κάρολος Β΄ της Αυστρίας

Ο **Κάρολος Β΄ Φραγκίσκος** (*Karl II. Franz von Innerösterreich*, 3 Ιουνίου 1540 - 10 Ιουλίου 1590) ήταν αρχιδούκας της Αυστρίας από τον Οίκο των Αψβούργων. Ήταν ηγεμόνας της *Έσω Αυστρίας*, δηλ. της Στυρίας, Καρνιόλας και Καρινθίας (1564-1590).

## Η ζωή του
Γεννήθηκε στη Βιέννη, ως τρίτος υιός του Φερδινάνδου Α΄ της Αγίς Ρωμαϊκής Αυτοκρατορίας. Η μητέρα του, Άννα των Γιαγκελλόνων, ήταν κόρη του Βλαδίσλαου Β΄ της Βοημίας και Ουγγαρίας. Ο μεγαλύτερος αδελφός του, Μαξιμιλιανός, διαδέχθηκε τον πατέρα τους, ενώ ο δευτερότοκος Φερδινάνδος ήταν ηγεμόνας της *Πέραν Αυστρίας*, δηλ. του Τυρόλο και τμημάτων της Λωρραίνης και της Γερμανίας.

Η πρώτη διαπραγμάτευση γάμου ήταν με την Ελισάβετ Α΄ της Αγγλίας. Ο Κάρολος Β΄ επιζητούσε να τη διαδεχθεί, αλλά η πρόταση ναυάγησε για άλλο λόγο: τις διαφορετικές θρησκευτικές πεποιθήσεις τους. Επίσης δεν τελεσφόρησε και η πρόταση με τη Μαρία Στιούαρτ, Βασίλισσα της Σκωτίας.

Ο Κάρολος Β΄ ήταν ένας συνειδητός Καθολικός: υιοθέτησε την Αντιμεταρρύθμιση και κάλεσε τους Ιησουίτες στη χώρα του. Τελικά όμως αναγκάστηκε να κάνει υποχωρήσεις στην Ειρήνευση του Γκρατς το 1572 δείχνοντας ανοχή στους Διαμαρτυρόμενους. Μια και η Έσω Αυστρία ήταν κοντύτερα στους Οθωμανούς, έκτισε το 1579 ένα κάστρο στην Κροατία που ονομάστηκε προς τιμήν του Κάρλοβατς. Ήταν μαικήνας των Τεχνών και των Επιστημών· προστάτευσε τον συνθέτη Ορλάντο ντι Λάσσο και τον μουσικοθεωρητικό Λοντοβίκο Τζακκόνι. Το 1573 ίδρυσε το πρώτο Γυμνάσιο και το Πανεπιστήμιο της Στυρίας στο Γκρατς. Επίσης δημιούργησε ένα εκτροφείο Ανδαλουσιανών ίππων το 1580 στη Λίπιτσα της Σλοβενίας.

Απεβίωσε το 1590 και ετάφη στο Αββαείο του Σέκαου, βορειοδυτικά του Γκρατς, ένα από τα σημαντικότερα οικοδομήματα του πρώιμου μπαρόκ στα νοτιοδυτικά των Άλπεων. Το αββαείο οικοδομήθηκε κατά τα έτη 1587-1612 και εκεί ετάφησαν και άλλα μέλη των Αψβούργων.

## Οικογένεια
Νυμφεύτηκε το 1571 τη Μαρία Άννα των Βίττελσμπαχ, κόρη του Αλβέρτου Ε΄ της Βαυαρίας. Είχαν τέκνα:
* Φερδινάνδος (15 Ιουλίου - 3 Αυγούστου 1572).
* Άννα (1573 - 1598), παντρεύτηκε τον Σιγισμούνδο Γ΄ της Πολωνίας-Λιθουανίας και της Σουηδίας.
* Μαρία Χριστίνα (1574 - 1621), παντρεύτηκε τον Σίγκισμουντ Μπάτορυ, Πρίγκιπα της Τρανσυλβανίας.
* Αικατερίνη Ρενάτα (1576 - 1599).
* Ελισάβετ (1577 - 1586).
* Φερδινάνδος Β΄ (1578 - 1637), διαδέχθηκε τα δύο τέκνα τού Μαξιμιλιανού Β΄ που δεν είχαν κάνει γάμους.
* Κάρολος (1579 - 1580).
* Γρηγορία Μαξιμιλιανή (1581 - 1597).
* Ελεονώρα (1582 - 1620), μοναχή.
* Μαξιμιλιανός Ερνέστος (1583 - 1616), Ιππότης του Τευτονικού Τάγματος.
* Μαργαρίτα (1584 - 1611), παντρεύτηκε τον Φίλιππο Γ΄ της Ισπανίας.
* Λεοπόλδος Ε΄ (1586 - 1932), Αρχιδούκας της Πέραν Αυστρίας (Τυρόλου, κά). Επίσκοπος Πάσσαου και Στρασβούργου.
* Κωνσταντία (1588 - 1631), παντρεύτηκε τον Σιγισμούνδο Γ΄ των Βάσα βασιλιά της Πολωνίας-Λιθουανίας και της Σουηδίας.
* Μαρία Μαγδαληνή (1589 - 1631), παντρεύτηκε τον Κοσμά Β΄ των Μεδίκων, Μεγάλο Δούκα της Τοσκάνης.
* Κάρολος (1590 - 1624), μεγάλος Μάγιστρος του Τευτονικού Τάγματος, επίσκοπος Βρότσλαφ και Μπρίξεν.

## Πρόγονοι

## Πηγές
*Doran, Susan (1996). Monarchy and Matrimony: The Courtships of Elizabeth I. Routledge.

Κατηγορία:Οίκος των Αψβούργων
Εμβόλιο κοκκύτη

To **εμβόλιο κοκκύτη**  είναι ένα εμβόλιο που προστατεύει από τον κοκκύτη. Υπάρχουν δύο κύριοι τύποι, τα ολοκυτταρικά και ακυτταρικά εμβόλια κοκκύτη. Τα ολοκυτταρικά εμβόλια είναι περίπου 78% αποτελεσματικά, ενώ τα ακυτταρικά εμβόλια 71-85%. Η αποτελεσματικότητα των εμβολίων φαίνεται να μειώνεται κατά 2-10% ανά έτος, με την ταχύτερη μείωση της αποτελεσματικότητας να σημειώνεται στα ακυτταρικά εμβόλια. Ο εμβολιασμός κατά τη διάρκεια της εγκυμοσύνης μπορεί να προστατεύσει το βρέφος. Εκτιμάται ότι με τον εμβολιασμό είχαν σωθεί πάνω από μισό εκατομμύριο ζωές το 2012.

## Συστάσεις
Ο Παγκόσμιος Οργανισμός Υγείας και το Κέντρο Ελέγχου και Πρόληψης Νοσημάτων συστήνουν όλα τα παδιά να εμβολιάζονται κατά του κοκκύτη και ότι ο εμβολιασμός θα πρέπει να περιλαμβάνεται στους εμβολιασμούς ρουτίνας. Το εμβόλιο μπορεί να χορηγηθεί σε άτομα με HIV/AIDS. Στα μικρά παιδιά συνήθως συστήνονται τρεις δόσεις, με την πρώτη να δίνεται σε ηλικία έξι εβδομάδων. Επιπλέον δόσεις είναι δυνατόν να χορηγούνται σε μεγαλύτερης ηλικίας παιδιά και στους ενήλικες. Το εμβόλιο είναι διαθέσιμο μόνο σε συνδυασμό με άλλα εμβόλια.

## Ασφάλεια
Τα ακυτταρικά εμβόλια συνήθως χρησιμοποιούνται στον ανεπτυγμένο κόσμο λόγω των λιγότερων παρενεργειών τους. Το 10-50% των ατόμων που λαμβάνουν το ολοκυτταρικό εμβόλιο αναπτύσσουν κοκκίνισμα στο σημείο της έγχυσης και πυρετό. Πυρετικοί σπασμοί και μακρά χρονικά διαστήματα κλάματος σημειώνονται σε λιγότερο από 1%. Με τη χορήγηση του ακυτταρικού εμβολίου είναι δυνατόν να προκύψει ένα μη σοβαρό οίδημα στον βραχίονα για ένα σύντομο χρονικό διάστημα. Και οι δύο τύποι εμβολίου έχουν παρενέργειες, αλλά ιδιαίτερα τα ολοκυτταρικά εμβόλια έχουν λιγότερες όσο μικρότερα είναι τα παιδιά. Τα ολοκυτταρικά εμβόλια δεν θα πρέπει να χορηγούνται σε άτομα ηλικίας μεγαλύτερης των 6 ετών. Σοβαρά μακροχρόνια νευρολογικά προβλήματα δεν σχετίζονται με κανένα από τους δύο τύπους.

## Ιστορία, κοινωνία και πολιτισμός
Το εμβόλιο του κοκκύτη αναπτύχθηκε το 1926. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Μια μορφή του που περιλαμβάνει το αντιτετανικό εμβόλιο, το εμβόλιο διφθερίτιδας, το εμβόλιο πολιομυελίτιδας και το εμβόλιο αιμόφιλου ινφλουέντζας τύπου Β κοστίζει 15,41 δολάρια ανά δόση από το 2014.

## Παραπομπές


Κοκκυτη
Straight Story

Το ***Straight Story*** είναι ελληνική κωμική ταινία του 2006, σε σκηνοθεσία και σενάριο Βλαδίμηρου Κυριακίδη και Έφης Μουρίκη. Στην ταινία πρωταγωνιστούν οι Βλαδίμηρος Κυριακίδης, Χρήστος Χατζηπαναγιώτης και Άνθιμος Ανανιάδης.

## Πλοκή
Η ταινία εκτυλίσσεται σε έναν φανταστικό κόσμο, όπου το να είσαι ομοφυλόφιλος είναι το φυσιολογικό και το να είσαι ετεροφυλόφιλος ταμπού.  Έτσι, ένα ζευγάρι πατεράδων, ο Πέτρος (Χρήστος Χατζηπαναγιώτης) και ο Στέφανος (Βλαδίμηρος Κυριακίδης), αντιμετωπίζει πρόβλημα όταν ο γιος τους, ο Γιάννης (Άνθιμος Ανανιάδης), έλκεται από μία κοπέλα, τη Σοφία (Κανελλίνα Μενούτη). **'

== Διανομή ==

* [[Χρήστος Χατζηπαναγιώτης]], Πέτρος
* [[Βλαδίμηρος Κυριακίδης]], Στέφανος
* [[Άνθιμος Ανανιάδης]], Γιάννης
* Κανελλίνα Μενούτη, Σοφία
* [[Μένη Κωνσταντινίδου]], Ζέτα
* Κατερίνα Δασκαλάκη, Στέλλα
* [[Ευριπίδης Λασκαρίδης]], Ηλίας
* Χριστίνα Μητροπούλου, Μαρία
* Δρόσος Σκώτης, Γρηγόρης
* Χρήστος Γιάνναρης, Ιάκωβος
* [[Θοδωρής Αθερίδης]], Στέλιος
* [[Αλέκος Συσσοβίτης]], Μίλτος
* [[Ελισάβετ Κωνσταντινίδου]], Στεφανία

== Υποδοχή ==
Αν και η ταινία δεν απέσπασε καλές κριτικές, στο ελληνικό Box Office ήρθε πέμπτη, εισπράττοντας 3.416.500 [[Δολάριο ΗΠΑ|δολάρια]].

Το 2007, η ταινία προβλήθηκε στο 48ο [[Φεστιβάλ Κινηματογράφου Θεσσαλονίκης]]. **'

## Παραπομπές


## Εξωτερικοί σύνδεσμοι
* Straight Story στο IMDb
* Straight Story στο Cine.gr

Κατηγορία:Ταινίες του 2006
Κατηγορία:Ελληνικές ταινίες της δεκαετίας 2000
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές αισθηματικές ταινίες
Κατηγορία:Ελληνικές ταινίες φαντασίας
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Σκηνοθετικό ντεμπούτο σε ταινίες
Κατηγορία:Ταινίες γυρισμένες στην Ελλάδα
Εμπεδοκλής (αποσαφήνιση)

Η ονομασία **Εμπεδοκλής** μπορεί να αναφέρεται στα παρακάτω άτομα:

## Αρχαιότητα
* Εμπεδοκλής ο Ακραγαντινός (5ος αιώνας π.Χ.), πυθαγόρειος φιλόσοφος, ιατρός, μουσικός και ποιητής
* Εμπεδοκλής ο Ακραγαντινός (ολυμπιονίκης) (6ος/5ος αιώνας π.Χ.), ολυμπιονίκης στο αγώνισμα της πάλης και πιθανώς και του αγωνίσματος του κέλη

## Νεότερη εποχή
* Αντώνιος Εμπεδοκλής (19ος αιώνας), τραπεζίτης
* Γρηγόριος Εμπεδοκλής (19ος/20ός αιώνας), τραπεζίτης

## Άλλα
* Εμπεδοκλής (ηφαίστειο), υποθαλάσσιο ηφαίστειο στην θαλάσσια περιοχή της Σικελίας
* 6152 Εμπεδοκλής, αστεροειδής της κύριας ζώνης αστεροειδών
* Καμπονότος εμπεδοκλής, τύπος μυρμηγκιού
Κέδρος Κορμακίτη

Η **Ένωση Νέων Κορμακίτη «Ο Κέδρος»**  ήταν κυπριακή ποδοσφαιρική ομάδα με έδρα το μαρωνίτικο χωριό Κορμακίτης της επαρχίας Κερύνειας. Η ομάδα είχε 4 συμμετοχές στη Δ΄ κατηγορία ποδοσφαίρου της Κύπρου.

## Ιστορία
Ο Κέδρος ιδρύθηκε το 1971. Χρώματα είχε το πράσινο, το κόκκινο και το άσπρο. Αρχικά αγωνιζόταν στην ΕΠΟΕΚ. Μετά την τουρκική εισβολή στην Κύπρο το 1974 και την κατάληψη του Κορμακίτη από τα τουρκικά στρατεύματα, ο Κέδρος επαναδραστηριοποιήθηκε στη Λευκωσία. Αρχικά εντάχθηκε στην ΕΠΟΠΛ  και στη συνέχεια μεταπήδησε στην ΠΟΕΛ. 

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Κέδρος Κορμακίτη ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Στην πρώτη συμμετοχή του στο πρωτάθλημα, την περίοδο 1985-86, τερμάτισε στην τρίτη θέση του ομίλου του. Την περίοδο 1986-87 τερμάτισε στην πέμπτη θέση και την περίοδο 1987-88 στη δέκατη. Την περίοδο 1988-89 τερμάτισε στην έκτη θέση του ομίλου του.

Το 1989 ενοποιήθηκε με τον Λίβανο Κορμακίτη και την ΑΕΚ Κορμακίτη δημιουργώντας το σωματείο Ένωση Νέων «Ο Κορμακίτης».





1Η Δ΄ κατηγορία ήταν χωρισμένη σε τρεις ομίλους. Ο Κέδρος συμμετείχε στον όμιλο Λευκωσίας-Κερύνειας.
2Η Δ΄ κατηγορία ήταν χωρισμένη σε τέσσερις ομίλους. Ο Κέδρος συμμετείχε στον Α΄ όμιλο.


## Τίτλοι
*Πρωτάθλημα ΠΟΕΛ
** Πρωταθλητής (1): 1982
*Κύπελλο ΠΟΕΛ
** Κυπελλούχος (1): 1984

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Κερύνειας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1972
Κατηγορία:Κυπριακοί προσφυγικοί αθλητικοί σύλλογοι
Κατηγορία:Κορμακίτης
Πρόοδος Καϊμακλίου

Ο **Μορφωτικός Σύλλογος Πρόοδος Καϊμακλίου**  είναι μορφωτικός και αθλητικός σύλλογος με έδρα το Καϊμακλί, συνοικία του Δήμου Λευκωσίας. Η ποδοσφαιρική ομάδα του συλλόγου έχει τρεις συμμετοχές στη Δ΄ κατηγορία ποδοσφαίρου της Κύπρου. Χρώματα της ομάδας είναι το άσπρο και το κόκκινο.
thumb|120px|Παλαιότερο έμβλημα της Προόδου.
## Ιστορία
Η **Πρόοδος** ιδρύθηκε το 1941. Αρχικά, η ποδοσφαιρική ομάδα του συλλόγου συμμετείχε στις διοργανώσεις της Ποδοσφαιρικής Ομοσπονδίας Επαρχίας Λευκωσίας (ΠΟΕΛ) στην οποία υπήρξε ιδρυτικό μέλος . Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Πρόοδος ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. 

Συμμετείχε στη Δ΄ κατηγορία τις περιόδους 1985-86 και 1986-87. Στην πρώτη συμμετοχή της, την περίοδο 1985-86, τερμάτισε στη 13η θέση. Την επόμενη περίοδο τερμάτισε στη 16η θέση και υποβιβάστηκε στα αγροτικά (τοπικά πρωταθλήματα). Επέστρεψε στις διοργανώσεις της ΠΟΕΛ. 

Το 2001 κέρδισε τη συμμετοχή της στη Δ΄ κατηγορία μέσω του πρωταθλήματος ένταξης. Συμμετείχε στο πρωτάθλημα της περιόδου 2001-02. Τερμάτισε στην τελευταία θέση και υποβιβάστηκε. 

Την χρονιά 2019-2020 η πανδημία του κορωνοϊού δεν επέτρεψε την διεξαγωγή του πρωταθλήματος ένταξης και η διαδικασία για ένταξη στην Επίλεκτη κατηγορία ΣΤΟΚ 2020-21 έγινε με κλήρωση με τη συμμετοχή 14 ομάδων Παγκύπρια. Η Πρόοδος ήταν μια απο τις ομάδες που εξασφάλισαν την άνοδο τους στην Επίλεκτη κατηγορία ΣΤΟΚ 2020-21 μέσα απο αυτή την διαδικασία.  Την περίοδο 2021-22 τερμάτισε στην ένατη θέση του Β'Ομίλου πρωθλήματος Επίλεκτης Κατηγορίας ΣΤΟΚ και υποβιβάστηκε στα αγροτικά (τοπικά πρωταθλήματα).






1Η Δ΄ κατηγορία ήταν χωρισμένη σε τρεις ομίλους. Η Πρόοδος συμμετείχε στον όμιλο Λευκωσίας-Κερύνειας.


## Τίτλοι
*Πρωτάθλημα ΠΟΕΛ
**Πρωταθλήτρια (6): 1978, 1991, 2001, 2007, 2020, 2023
*Κύπελλο ΠΟΕΛ
**Κυπελλούχος (6): 1976, 2004, 2007, 2016, 2019, 2023

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1941
Κατηγορία:Ποδοσφαιρικές ομάδες Κύπρου (ανδρών)
Κατηγορία:Καϊμακλί (συνοικία Λευκωσίας)
Παγιάν λε Μπουτεγιέ

Ο **Παγιάν λε Μπουτεγιέ**, ο οποίος έφερε το όνομα αυτό καθώς είχε διατελέσει αρχιοινοχόος του βασιλιά (bouteille = φιάλη), ήταν Σταυροφόρος του Βασιλείου της Ιερουσαλήμ, ο οποίος έζησε κατά την διάρκεια του 12ου αιώνα.

## Βιογραφία

Ο Παγιάν λε Μπουτεγιέ εμφανίζεται στις πηγές το 1120 ως Αρχιοινοχόος του Βασιλείου, αξίωμα το οποίο κατείχε έως, τουλάχιστον, το 1136.

Το 1132, ο Βασιλέας Φούλκων της Ιερουσαλήμ του παραχώρησε ως φέουδο την Αρχοντεία της Υπεριορδανίας, την οποία είχε κατάσχει από τον Ρομαίν ντυ Πουί και τον γιο του, οι οποίοι ήσαν κατηγορούμενοι για προδοσία 

Με στόχο την προστασία του βόρειου τμήματος του τιμαρίου του, ο Παγιάν λε Μπουτεγιέ προχώρησε στην ανέγερση, το 1142, του κάστρου του «Αλ-Καράκ», ή «Κρακ των Μωαβιτών», φρούριο ακόμη επιβλητικότερο του Κρακ του Μονρεάλ, πρωτεύουσας του τιμαρίου του. Επίσης γνωστό ως «Βράχος της Ερήμου», το Κρακ των Μωαβιτών, χτισμένο επί μιας επίκαιρης τοποθεσίας από τον Παγιάν μεταξύ της Δαμασκού και της Ερυθράς Θάλασσας, επέτρεπε τον έλεγχο των μουσουλμανικών καραβανιών μεταξύ της Αιγύπτου και της Συρίας.
Το «Αλ-Καράκ» έγινε η κύρια πόλη των εδαφών του Παγιάν, καθώς και η κατοικία του Αρχιεπισκόπου του Ραμπάχ

Ο θάνατος του Παγιάν λε Μπουτεγιέ τοποθετείται μεταξύ του 1148, ημερομηνία κατά την οποίαν ο Παγιάν έλαβε μέρος στην σύνοδο των βαρόνων των Αγίων Τόπων, οι οποίοι είχαν κληθεί στον Άγιο Ιωάννη της Άκρας από τον Αυτοκράτορα Κορράδο Γ΄ των Χοενστάουφεν και τον Βασιλέα Λουδοβίκο Ζ΄, και του 1152, ημερομηνία κατά την οποίαν ο τίτλος του Ηγεμόνα της Υπεριορδανίας περιήλθε στον ανιψιό του, Μωρίς

## Παραπομπές


Κατηγορία:Χριστιανοί των Σταυροφοριών
Κατηγορία:Ευγενείς των σταυροφορικών κρατών
Δ΄ Εθνική ποδοσφαίρου ανδρών 1982-83

Η **Εθνική Ερασιτεχνική Κατηγορία 1982–1983** διοργανώθηκε με τη συμμετοχή 137 ομάδων, οι οποίες χωρίστηκαν σε 7 ομίλους. Ήταν η 1η περίοδος της Εθνικής Ερασιτεχνικής Κατηγορίας ως τέταρτο τη τάξει πρωτάθλημα του ελληνικού ποδοσφαίρου. Από τις 137 ομάδες οι 64 προέρχονταν από την Εθνική Ερασιτεχνική Κατηγορία 1981–1982 και οι υπόλοιπες 73 από τα τοπικά πρωταθλήματα. Οι πρώτοι κάθε ομίλου εξασφάλισαν την άνοδό τους στην Γ΄ Εθνική Κατηγορία και οι 8 έως 9 τελευταίες ομάδες κάθε ομίλου υποβιβάστηκαν στα τοπικά πρωταθλήματα.

## Βαθμολογίες
### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

## Πηγές

*«Greece - List of Fourth Level Final Tables, 1982/83», rsssf.com, Alexander Mastrogiannopoulos
*Αθλητική ηχώ

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1982-1983
Άδωνις Γεροσκήπου

Ο **Αθλητικός Σύλλογος Άδωνις Γεροσκήπου**  ήταν κυπριακή ποδοσφαιρική ομάδα με έδρα τη Γεροσκήπου της επαρχίας Πάφου. Η ομάδα είχε 7 συμμετοχές στη Δ΄ κατηγορία ποδοσφαίρου της Κύπρου. 

## Ιστορία
Ο Άδωνις ιδρύθηκε το 1965 από πρώην μέλη του σωματείου ΘΟΪ ΦΩΣ Γεροσκήπου, το οποίο είχε διαλυθεί λίγα χρόνια νωρίτερα. Aποτελεί ένα από τα ιδρυτικά μέλη της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ) το 1971. Μέχρι το 1985 συμμετείχε στις διοργανώσεις της ομοσπονδίας. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Άδωνις ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. 

Στην πρώτη του συμμετοχή στο πρωτάθλημα, την περίοδο 1985-86, τερμάτισε στην τέταρτη θέση του ομίλου του. Η καλύτερη πορεία της ομάδας στο πρωτάθλημα ήρθε την περίοδο 1990-91 όταν τερμάτισε στη δεύτερη θέση του ομίλου του, δύο βαθμούς πίσω από την πρώτη θέση που οδηγούσε στη Γ΄ κατηγορία. Η τελευταία συμμετοχή της ομάδας στη Δ΄ κατηγορία ήταν την περίοδο 1991-92. Στη συνέχεια αποχώρησε από το πρωτάθλημα.

Τον Ιούλιο του 1992 ενοποιήθηκε με τα σωματεία Δίας Γεροσκήπου και Παπαφλέσσας Γεροσκήπου, δημιουργώντας την Αθλητική Ένωση Γεροσκήπου (ΑΕΓ).





1Η Δ΄ κατηγορία ήταν χωρισμένη σε τρεις ομίλους. Ο Άδωνις συμμετείχε στον όμιλο Λεμεσού-Πάφου.
2Η Δ΄ κατηγορία ήταν χωρισμένη σε τέσσερις ομίλους. Ο Άδωνις συμμετείχε στον Γ΄ όμιλο.


## Τίτλοι-Διακρίσεις
*Α΄ κατηγορία ΠΟΑΣΠ (2) : 1984, 1985

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Πάφου
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1965
Κατηγορία:Γεροσκήπου
ΑΜΕΑΝ Αγίου Νικολάου Λεμεσού

Η **Αθλητική Μορφωτική Ένωση Αγίου Νικολάου Λεμεσού** (ή η **ΑΜΕΑΝ**) ήταν κυπριακή ποδοσφαιρική ομάδα με έδρα τη συνοικία Αγίου Νικολάου στη Λεμεσό. Η ομάδα είχε 4 συμμετοχές στη Δ΄  κατηγορία της Κύπρου. 

## Ιστορία
Η ΑΜΕΑΝ ιδρύθηκε το 1943. Αρχικά συμμετείχε στις διοργανώσεις της Επαρχιακής Ποδοσφαιρικής Ομοσπονδίας Λεμεσού (ΕΠΟΛ), στην οποία υπήρξε ιδρυτικό μέλος. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η ΑΜΕΑΝ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. 

Στην πρώτη συμμετοχή της στο πρωτάθλημα, την περίοδο 1985-86, τερμάτισε στην ενδέκατη θέση του ομίλου της. Στην ίδια θέση τερμάτισε και την επόμενη περίοδο. Την περίοδο 1987-88 τερμάτισε στην ένατη θέση. Την περίοδο 1988-89 τερμάτισε στην τελευταία θέση του ομίλου της και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΛ μέχρι το 1993, οπόταν και ανέστειλε τη λειτουργία της.





1Η Δ΄ κατηγορία ήταν χωρισμένη σε τρεις ομίλους. Η ΑΜΕΑΝ συμμετείχε στον όμιλο Λεμεσού-Πάφου.
2Η Δ΄ κατηγορία ήταν χωρισμένη σε τέσσερις ομίλους. Η ΑΜΕΑΝ συμμετείχε στον Γ΄ όμιλο.


## Τίτλοι
*Α΄ κατηγορία ΕΠΟΛ:
** Πρωταθλήτρια (6): 1958-59, 1969-70, 1971-72, 1979-80, 1980-81, 1981-82
*Κύπελλο ΕΠΟΛ:
** Κυπελλούχος (3): 1971-72, 1979-80, 1981-82

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1943
Κατηγορία:Άγιος Νικόλαος (Λεμεσός)
Δάσκαλος του κεντημένου φυλλώματος

Με το συμβατικό όνομα **Δάσκαλος του κεντημένου φυλλώματος** (φλαμανδικά: **Meester van het Geborduurde Loofwerk**, δραστηριοποιήθηκε κατά το διάστημα 1480 - 1510) φέρεται ζωγράφος ή ομάδα ζωγράφων της Πρώιμης φλαμανδικής ζωγραφικής που δραστηριοποιήθηκε στις περιοχές της Μπρυζ και των Βρυξελλών.

Το 1926 ο Γερμανός ιστορικός τέχνης Μαξ Γιάκομπ Φριντλέντερ απέδωσε μια ομάδα πινάκων της *Παρθένου με το Βρέφος σε ένα τοπίο* σε ίδιες στάσεις με αυτόν του "Δασκάλου του κεντημένου φυλλώματος". Το φύλλωμα που απεικονίζεται στα έργα αυτά προσομοίαζαν στον Φριντλέντερ σαν επαναλαμβανόμενο μοτίβο βελονιάς σε κέντημα, εξ ού και το "περίεργο" όνομα του καλλιτέχνη. Οι πίνακες εμφανίζουν στοιχεία εικόνων φτιαγμένων από τους Ρόχιερ φαν ντερ Βάιντεν και Χανς Μέμλινγκ. Από τους πέντε πίνακες που εξέτασε ο Φριντλέντερ, τρεις βρίσκονται στις ΗΠΑ (Μουσείο Τέχνης Φιλαδέλφειας, Ίδρυμα Τέχνης Μιννεάπολης και Ίδρυμα Τέχνης Κλαρκ) και οι άλλοι δύο στην Ευρώπη (Groeningemuseum, Μπρυζ και Ανάκτορο Καλών Τεχνών της Λιλ). Άλλοι πίνακες αποδιδόμενοι στην ομάδα αυτή βρίσκονται στο Μουσείο του Λούβρου και στην Εθνική Πινακοθήκη Σκωτίας στο Εδιμβούργο. Αυτοί εμφανίζουν μεγάλες ομοιότητες στην Παρθένο και στο Βρέφος, αλλά διαφέρουν κάπως στο παρασκήνιο.

Το Ίδρυμα Τέχνης Κλαρκ κλείνει την έρευνά του σχετικά με τους πίνακες *Η Παρθένος και το Βρέφος σε ένα τοπίο* ως εξής: "Η ανάλυσή μας, βασισμένη σε εργαστηριακή μελέτη και λαμβάνοντας υπόψιν τις πρακτικές των εργαστηρίων ζωγραφικής κατά τον 15ο αιώνα, δείχνει ότι τα πάνελ αυτά δημιουργήθηκαν όλα μεταξύ 1482 και αρχών του 16ου αιώνα όχι από έναν αλλά από μερικούς καλλιτέχνες, οι οποίοι πιθανόν χρησιμοποίησαν ένα κοινό πρότυπο για τις κεντρικές μορφές. Μέχρι να έλθουν στο φως περισσότερες αποδεικτικές μαρτυρίες, θα συνεχίσουμε να αποδίδουμε τους πίνακες στον "Δάσκαλο του κεντημένου φυλλώματος", αναγνωρίζοντας ότι αυτό το συμβατικό όνομα μπορεί να περιλαμβάνει περισσότερους του ενός καλλιτέχνες, οι οποίοι δραστηριοποιήθηκαν στη Μπρυζ και στις Βρυξέλλες κατά τα τέλη του 15ου αιώνα."

## Φωτοθήκη

:File:Lille Pdba Barbe et Louis.JPG|*Πορτρέτα του Barbe de Croesinck και του Louis Quarré ως δωρητών*, λάδι σε πάνελ, περ. 1480, Ανάκτορο Καλών Τεχνών της Λιλ.
:File:Embroidered_foliage.jpg|*Η Παρθένος και το Βρέφος σε ένα τοπίο*, λάδι σε πάνελ, περ. 1492-1498.


## Δείτε επίσης
* Κατάλογος Φλαμανδών ζωγράφων
* Πρώιμη φλαμανδική ζωγραφική
* Ερτ φαν ντερ Μπόσχε

## Παραπομπές


## Εξωτερικοί σύνδεσμοι
*Master of the Embroidered Foliage at Artcyclopedia
*List of attributed works and their location, as documented by the Centre for the Study of the Flemish Primitives
*

Κατηγορία:Φλαμανδοί ζωγράφοι
Κέντρο Νεότητας Καλού Χωριού «Η Κουμανδαρία»

Το **Κέντρο Νεότητας Καλού Χωριού «Η Κουμανδαρία»** ήταν κυπριακή ποδοσφαιρική ομάδα με έδρα το Καλό Χωριό της επαρχίας Λεμεσού. Το όνομα του προέρχεται από το κρασί Κουμανδαρία.

## Ιστορία
Το Κέντρο Νεότητας Καλού Χωριού ιδρύθηκε το 1979 και χρώματα είχε το μπλε και το λευκό. Αρχικά συμμετείχε στις διοργανώσεις της Αθλητικής Ομοσπονδίας Κέντρων Νεότητας Λεμεσού (ΑΟΚΝΕΛ). Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Το Κέντρο Νεότητας Καλού Χωριού ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Στην πρώτη του συμμετοχή στο πρωτάθλημα, την περίοδο 1985-86, τερμάτισε στην τελευταία θέση του ομίλου του αλλά δεν υποβιβάστηκε καθώς δεν ίσχυσε η διαβάθμιση. Την επόμενη περίοδο τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΑΟΚΝΕΛ.

Το 1998 ενοποιήθηκε με την ομάδα ΘΟΪ Άγιος Γεώργιος Καλού Χωριού δημιουργώντας τον Ποδοσφαιρικό Αθλητικό Όμιλο Καλού Χωριού Λεμεσού (ΠΑΟΚ Καλού Χωριού Λεμεσού).





1Η Δ΄ κατηγορία ήταν χωρισμένη σε τρεις ομίλους. Το Κέντρο Νεότητας Καλού Χωριού συμμετείχε στον όμιλο Λεμεσού-Πάφου.


## Τίτλοι
*Πρωτάθλημα πρωταθλητριών ΣΤΟΚ: (1) 1996
*Κύπελλο ΣΤΟΚ: (2) 1990, 1997
*Πρωτάθλημα ΑΟΚΝΕΛ (9): 1988, 1989, 1991, 1992, 1993, 1994, 1995, 1996, 1998
*Κύπελλο ΑΟΚΝΕΛ (8): 1988, 1989, 1990, 1992, 1993, 1995, 1997, 1998

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1979
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Καλό Χωριό Λεμεσού
Ποσειδώνας Λάρνακας

Το **Προσφυγικό Αθλητικό Σωματείο Ποσειδώνας Λάρνακας** ήταν κυπριακή ποδοσφαιρική ομάδα με έδρα τη Λάρνακα. Η ομάδα είχε συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώματα της ομάδας ήταν το μπλε και το άσπρο. 

## Ιστορία

Ο Ποσειδώνας ιδρύθηκε το 1975 από Ελληνοκύπριους πρόσφυγες που εγκαταστάθηκαν στην τουρκοκυπριακή συνοικία της Λάρνακας μετά την τουρκική εισβολή στην Κύπρο το 1974. Ως αποτέλεσμα της τουρκικής εισβολής και κατοχής πολλά ήταν τα σωματεία που έγιναν προσφυγικά και προσπάθησαν να συνεχίσουν την λειτουργία τους μέσα σε δύσκολες συνθήκες.
Στις 14 Μαρτίου 1975 κατόπιν πρωτοβουλίας του μετέπειτα βουλευτή Νίκου Μακρίδη, 4 προσφυγικά σωματεία από την επαρχία Αμμοχώστου που είχαν προσπαθήσει να επαναλειτουργήσουν στην Λάρνακα αποφάσισαν να ενοποιηθούν και να δημιουργήσουν ένα σωματείο που να αντιπροσωπεύει τους πρόσφυγες που εγκαταστάθηκαν στην τουρκοκυπριακή συνοικία της Λάρνακας. Αυτά τα σωματεία ήταν: Ανόρθωση Λευκονοίκου, ΘΟΙ Πατρικίου, Εθνικόφρονα Σωματεία Γαϊδουρά και Δικέφαλος Τρεμετουσιάς. Το αρχικό όνομα του σωματείου ήταν Πατρίς και αργότερα μετονομάστηκε σε Ποσειδώνας. Ήταν μάλιστα το πρώτο προσφυγικό σωματείο που ιδρύθηκε στην Κύπρο μετά την προσφυγιά του 1974.

### Πορεία στις διοργανώσεις της ΚΟΠ

O Ποσειδώνας αρχικά συμμετείχε στις διοργανώσεις της ΟΠΝ ΣΕΚ Λάρνακας. Το 1979 εντάχθηκε στη Γ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ). Συμμετείχε στη Γ΄ κατηγορία ως την περίοδο 1981-82 που υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΟΠΝ ΣΕΚ.

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Ποσειδώνας ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι επανεντάχθηκε στις τάξεις της ΚΟΠ. Συμμετείχε στη Δ΄ κατηγορία την περίοδο 1985-86 και  την περίοδο 1986-87, όταν  υποβιβάστηκε στα αγροτικά πρωταθλήματα ποδοσφαίρου. Συνέχισε στις διοργανώσεις της ΟΠΝ ΣΕΚ. Σήμερα η ποδοσφαιρική ομάδα του σωματείου είναι ανενεργή.





1Η Δ΄ κατηγορία ήταν χωρισμένη σε τρεις ομίλους. Ο Ποσειδώνας συμμετείχε στον όμιλο Λάρνακας-Αμμοχώστου.


## Τίτλοι-Διακρίσεις
*Πρωτάθλημα ΟΠΝ ΣΕΚ
**Πρωταθλητής (2): 1979, 1993

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1975
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Δήμος Λάρνακας
Μαραθώνας Κάτω Βαρωσίων (ποδόσφαιρο)

Ο **Μαραθώνας Κάτω Βαρωσίων (Τσιακκιλερού)**  ήταν κυπριακή ποδοσφαιρική ομάδα. Αποτελούσε τμήμα του αθλητικού συλλόγου Μαραθώνας Κάτω Βαρωσίων με έδρα το Κάτω Βαρώσι, συνοικία της Αμμοχώστου. Ιδρύθηκε το 1948. Μετά την τουρκική εισβολή και την κατάληψη της Αμμοχώστου το 1974 ο Μαραθώνας επαναδραστηριοποιήθηκε με έδρα το συνοικισμό Τσακιλερό στη Λάρνακα. Η ομάδα είχε δύο συμμετοχές στη Δ΄ κατηγορία ποδοσφαίρου Κύπρου. 

## Ιστορία
Ο Μαραθώνας αρχικά συμμετείχε στις διοργανώσεις της Ποδοσφαιρικής Ομοσπονδίας Ελεύθερης Περιοχής Αμμοχώστου (ΠΟΕΠΑ), της οποίας υπήρξε ιδρυτικό μέλος. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Μαραθώνας ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Στην πρώτη του συμμετοχή, την περίοδο 1985-86, τερμάτισε στη 13η θέση του ομίλου του αλλά δεν υποβιβάστηκε. Την επόμενη περίοδο τερμάτισε στην ίδια θέση, η οποία όμως οδηγούσε σε υποβιβασμό στα αγροτικά (τοπικά) πρωταθλήματα. Συνέχισε στις διοργανώσεις της ΠΟΕΠΑ. Σήμερα η ποδοσφαιρική ομάδα του σωματείου είναι μη ενεργή.




1Η Δ΄ κατηγορία ήταν χωρισμένη σε τρεις ομίλους. Ο Μαραθώνας συμμετείχε στον όμιλο Λάρνακας-Αμμοχώστου.


## Τίτλοι-Διακρίσεις
* Πρωτάθλημα ΠΟΕΠΑ:
** Πρωταθλητής (5): 1979, 1984, 1985, 1995, 1998

* Κύπελλο ΠΟΕΠΑ:
** Κυπελλούχος (1): 1985

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1948
Ανορθόδοξος πεσσός

200px|μικρογραφία|δεξιά|Πεσσός ελέφαντα από την σκακιέρα του Καρλομάγνου.
Στο σκάκι ο **ανορθόδοξος πεσσός** (*unorthodox chess piece* ή *fairy chess piece*) είναι το σκακιστικό κομμάτι που δεν χρησιμοποιείται στο συμβατικό σκάκι, αλλά συμμετέχει σε ορισμένες παραλλαγές του παιχνιδιού και σε κάποια σκακιστικά προβλήματα. Οι πεσσοί αυτοί διαφέρουν από τους συμβατικούς ως προς τον τρόπο που κινούνται.

Λόγω της διάσπαρτης και μη συντεταγμένης φύσης της ανάπτυξης του ανορθόδοξου σκακιού, το ίδιο κομμάτι μπορεί να έχει διαφορετικά ονόματα σε διάφορες παραλλαγές, και αντιστοίχως διαφορετικά κομμάτια έχουν το ίδιο όνομα.

## Κατάλογος ανορθόδοξων πεσσών σκακιού
Kάποια από τα κομμάτια ονομάζονται συνδυασμοί, ή ενώσεις, διότι συνδυάζουν την κίνηση δύο ή περισσότερων διαφορετικών κομματιών. Ένα εξειδικευμένο πρόγραμμα σκακιστικών προβλημάτων, το *WinChloe*, αναγνωρίζει περισσότερα από 1.200 διαφορετικά ανορθόδοξα σκακιστικά κομμάτια.

Ο παρακάτω πίνακας περιέχει μερικούς από τους γνωστούς ανορθόδοξους πεσσούς, καθώς και τους έξι ορθόδοξους:

## Παραπομπές


## Εξωτερικοί σύνδεσμοι
* 


Κατηγορία:Σκάκι
Ζήνωνας Λάρνακας

Ο **Ζήνωνας Λάρνακας**  ήταν κυπριακό ποδοσφαιρικό σωματείο με έδρα τη Λάρνακα. Η ομάδα είχε 5 συμμετοχές στη Δ΄ κατηγορία ποδοσφαίρου της Κύπρου. Το όνομα της ομάδας προέρχεται από τον φιλόσοφο Ζήνων ο Κιτιεύς.  

## Ιστορία
Ο **Ζήνωνας Λάρνακας** αποτελεί ιδρυτικό σωματείο της Ποδοσφαιρικής Ομοσπονδίας Αμμοχώστου-Λάρνακας (ΠΟΑΛ) το 1980 στις διοργανώσεις της οποίας συμμετείχε ως το 1985. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Ζήνωνας ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Μάλιστα ήταν η πρώτη ομάδα από την ΠΟΑΛ που συμμετείχε στο πρωτάθλημα Δ΄ κατηγορίας. 

Στην πρώτη συμμετοχή του στη Δ΄ κατηγορία, την περίοδο 1985-86, τερμάτισε στη 2η θέση, μόλις δύο βαθμούς πίσω από την πρώτη θέση που οδηγούσε στη Γ΄ κατηγορία. Τις επόμενες περιόδους τερμάτιζε στα μέσα του βαθμολογικού πίνακα. Την περίοδο 1989-90 τερμάτισε στην τελευταία θέση του ομίλου του και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΠΟΑΛ. Σήμερα η ποδοσφαιρική ομάδα του σωματείου δεν είναι ενεργή.





1Η Δ΄ κατηγορία ήταν χωρισμένη σε τρεις ομίλους. Ο Ζήνωνας συμμετείχε στον όμιλο Λάρνακας-Αμμοχώστου.
2Η Δ΄ κατηγορία ήταν χωρισμένη σε τέσσερις ομίλους. Ο Ζήνωνας συμμετείχε στον Δ΄ όμιλο.


## Τίτλοι-Διακρίσεις

*Πρωτάθλημα ΠΟΑΛ
**Πρωταθλητής (2): 1984, 1985

*Κύπελλο ΠΟΑΛ
**Κυπελλούχος (3): 1984, 1985, 1992

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Δήμος Λάρνακας
Όλυμπος Αχερίτου

Το **Αθλητικό Σωματείο Όλυμπος Αχερίτου**  ήταν κυπριακή ποδοσφαιρική ομάδα με έδρα την Αχερίτου της επαρχίας Αμμοχώστου.  Μετά την τουρκική εισβολή στην Κύπρο το 1974, ο Όλυμπος έγινε προσφυγικό σωματείο.

## Ιστορία
Το σωματείο ιδρύθηκε το 1956 έχοντας την ονομασία ΘΟΙ Αχερίτου. Το 1962 μετονομάστηκε σε Όλυμπος Αχερίτου. Χρώματα του σωματείου ήταν το μπλε και το άσπρο. Μετά την τουρκική εισβολή στην Κύπρο του 1974, ο Όλυμπος έγινε προσφυγικός σύλλογος. Επαναδραστηριοποιήθηκε στον Άγιο Γεώργιο Βρυσούλλων και στις Βρυσούλλες (οικισμοί των προσφύγων της Αχερίτου) της επαρχίας Αμμοχώστου.

Αρχικά αγωνιζόταν στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ).  Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Όλυμπος ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.

Στην πρώτη συμμετοχή του στο πρωτάθλημα, την περίοδο 1985-86, τερμάτισε στην 8η θέση του ομίλου του. Την επόμενη περίοδο τερμάτισε στην 12η θέση και έδωσε αγώνες μπαράζ με άλλες δύο ομάδες από τους άλλους δύο ομίλους για παραμονή στην κατηγορία. Ο Όλυμπος κέρδισε στους αγώνες μπαράζ και παρέμεινε στην κατηγορία. Τις επόμενες περιόδους κινδύνευε με υποβιβασμό. Την περίοδο 1989-90 τερμάτισε στην προτελευταία θέση του ομίλου του και υποβιβάστηκε στα αγροτικά (τοπικά) πρωταθλήματα. Συμμετείχε στις διοργανώσεις της ΟΠΝ ΣΕΚ.

Το 1991 επανεντάχθηκε στη Δ΄ κατηγορία μέσω του πρωταθλήματος ένταξης. Την περίοδο 1992-93 τερμάτισε στην τελευταία θέση του ομίλου του και υποβιβάστηκε. Συνέχισε στις διοργανώσεις της ΟΠΝ ΣΕΚ.

Το 2004 ενοποιήθηκε με την Δυναμό Αχερίτου δημιουργώντας την ομάδα ΑΕΝ Αγίου Γεωργίου Βρυσούλλων-Αχερίτου.




1Η Δ΄ κατηγορία ήταν χωρισμένη σε τρεις ομίλους. Ο Όλυμπος συμμετείχε στον όμιλο Λάρνακας-Αμμοχώστου.
2Η Δ΄ κατηγορία ήταν χωρισμένη σε τέσσερις ομίλους. Ο Όλυμπος συμμετείχε στον Β΄ όμιλο.


## Τίτλοι-Διακρίσεις
*Πρωτάθλημα ένταξης (1): 1991 (περιφέρεια Λάρνακας/Αμμοχώστου)
*Πρωτάθλημα ΟΠΝ ΣΕΚ
**Πρωταθλητής (2): 1980, 1981
*Κύπελλο ΟΠΝ ΣΕΚ
**Κυπελλούχος (3): 1978, 1980, 1985

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Αμμοχώστου
Κατηγορία:Κυπριακοί προσφυγικοί αθλητικοί σύλλογοι
Κατηγορία:Ιδρύσεις ποδοσφαιρικών ομάδων το 1962
Κατηγορία:Αχερίτου
Μαρί Ασάτο

Η **Μαρί Ασάτο** () είναι Ιαπωνίδα σκηνοθέτις κινηματογραφικών ταινιών.

## Φιλμογραφία
### Κινηματογραφικές ταινίες

## Παραπομπές


## Εξωτερικοί σύνδεσμοι
*

Κατηγορία:Ιάπωνες σκηνοθέτες κινηματογράφου